Mit vrlob wil ich hinnan varn (Mit originalen Lettern)
Mit vrlob wil ich hinnan varn
vn̄ ſcheiden vō dem lande·
vn̄ niemer wider komen dꝛin
ſi mv̊s es mir erlǒben·
vnd ze frúnde mich enpfan an allen valſchen wang·

Wan ſêch mich rich wan ſêch mich arn·
so las ich in ir bande·
hertz vn̄ můt lip vn̄ ſin
wil ſi mich lebens rǒben·
das ſtet an ir eine gar nach der min hertze ie rang·
doch trúwe ich ir ſi iſt ſo gůt·
das ſi min wende ſterben·
ich wil es niemer ab gelan ich han den můt·
vn̄ ſolt ich dꝛumb verderben·
ich dien ir alle die wile ich lebe geſeit ſi mirs niemer danch·

Deutsche Philologie
Deutschland
14. Jahrhundert
Mittelhochdeutsch
Versdichtung
Codex Manesse